Kosserasie Stories: October 2009
Verlede week toe ry ek in die Boland by 'n padstalletjie in en kry daar toe die baie mooi waterblommetjies. Ek kon dit nie weerstaan nie en koop toe twee pakkies. Ek noem dit vir 'n vriend van my en die soebat toe dat hy sy lus vir waterblommetjies nie kan hou nie en dat ek seblief moet maak. Nou ek het self baie jare terug laas waterblommetjies gemaak en het al groot flaters gesien met waterblommetjie bredie. Ek en my vrou het eendag by mense op Hermanus geeet wat die blommetjies net so effens afgespoel het en net so gekook het, dit was aaklig om die minste daarvan te se. Ek het ook my vorige poging drooggemaak en dit was ook nie te wonderlik nie. Dis seker die dat ek baie skrikkerig was om dit aan te pak. Die skoonmaak daarvan is die ander een waaroor ek nie so seker was nie. As 'n kind het ek heelpartykeer vir my ma gehelp om die blommetjies skoon te maak. Soos ek dit doen, kom dit toe darem terug. Breek die harde blare aan die buitekant af, sny die stingel af, sny alle lelike stukke uit en breek in twee. Dit word dan in soutwater laat le vir 'n paar ure, verkieslik oornag. Dit haal die dam uit die blommetjies (ook alle lewende hawe wat nog mag wegkruip daarin!)
Dis hoe ek dit toe gemaak het: Waterblommetjie Bredie
3 koppies droe witwyn Sap van ½ suurlemoen.
Braai die uie en knoffel in die vleispot. Gooi bietjie wyn by om die braaisels los te kry. Dit behoort in die pot gekook te word, maar weeksaande is daar nie tyd vir sulke dinge nie, so 'n stoompot maak net die proses baie vinniger.
Spoel die blommetjies goed af onder lopende water en inspekteer vir oulaas vir iets wat dalk nie in die pot moet beland nie. Gooi alles buiten die aartappels en witsous in die stoompot. Stoom vir omtrent 10 minute. Sny nou die aartappels in lekker klein blokkies. Gooi alles terug in die pot en sit aartappels in. Proe of dit sout genoeg is en gooi nog braaisout by indien nodig. Druk ook nou die halwe suurlemoen oor die pruttende pot. Prut totdat aartappels gaar is. Gooi dan die witsous by om die sous dik te kry.
Moenie bang wees om tog meer van die buitenste blare te los in die skoonmaak proses nie. Sny uit die wat baie hard is en ooglopend oneetbaar lyk. Posted by
Ok. Ek het noudiedag 'n boek gelees wat se dat hoender nie goed is vir my nie, vir die tipe mens wat ek is is skaap eintlik beter.
Kyk; ek like hierdie boek!
So nou probeer ek maar skaapvleis eet. Bietjie teen my sin, maar nou ja, wat kan mens dan nou eintlik doen ne.
Gisteraand het ek hierdie gemaak wat beter is as enige pikek wat ek nog geeet het:
(My eie creation by the way)
1 kg skaapvleis, ribbetjies ens.
3 butternuts (medium)
1/2 soppoeier - beef
1/2 soppoeier - bruin uie
2-3 teelepels heel koljander 1 teelepel heel peper 1 teelepel heel fennel (finkel)
Braai vleis in olyfolie in swartpot tot bruin.
Haal uit en sit in stoompot
Sny in ringe en braai uie bruin in uitbraaisels in swartpot en laat staan.
Kook vleis tot sag in stoompot. (10-20 min stoom)
Gooi vleis en sous by uie in swartpot.
Sny aartappels stukke en sit in pot bo-op vleis.
Sny butternut in stukke en sit op aartappels.
Maal finkel, koljander en peper fyn in pestel en mortar en gooi speserye in die pot.
Gooi ook braaisout op,
Gooi nog water of stock of vloeistof by as nodig.
Kook tot aartappels en butternut sag is.
Klits soppoeier in room.
Gooi room-soppoeier mengsel in.
Maak versigtig gate in kos (sodat aartappels en butternut nie breek nie) sodat room kan inmeng. Maar probeer om nie te roer nie, die aartappels en butternut en vleis gaan fyn pappery word as jy nou gaan kwaai roer.
Prut vir paar minute sodat room deurkook en sous lekker dik word. Gebruik baie lae hitte. Wees baie versigtig vir aanbrand op hierdie stadium. Kry groot ronde lepel om onder in die pot los te maak sonder om te roer. Bedien saam met rys - bruinrys/basmati
Dis te min vir 4 mense!